text: Junqueras: «La independència és irreversible i un nou referèndum, inevitable» | NacióDigital
  El president del partit, en un àudio des de Lledoners, assegura que ERC ha "desplaçat el vell autonomisme" de la societat catalana
  per Sara González / Oriol March , Barcelona, 21 de desembre de 2019 a les 11:20 |
  Una imatge d'Oriol Junqueras s'ha projectat al congrés d'ERC. | Europa Press
  "La independència és irreversible i un nou referèndum, inevitable. Tenim clar l'objectiu i tenim clar l'instrument. Cal una nova validació democràtica, un nou referèndum. Sabem que ha d'arribar i la nostra proposta de solució segueix sent la mateixa, la independència de Catalunya". Aquest és el missatge que ha llançat aquest dissabte Oriol Junqueras, president d'ERC, en un àudio que s'ha escoltat en el congrés que els republicans celebren a l'Auditori del Fòrum de Barcelona.
  Escolta aquí el discurs de Junqueras al congrés d'ERC
  Junqueras, que ha destacat el paper del partit a l'hora de "desplaçar el vell autonomisme" del centre de la societat catalana per posar-hi l'independentisme, ha reflexionat sobre el moment que travessa el procés però sense entrar en qüestions del curt termini, com ara la negociació amb el PSOE. "El procés d'independència del nostre país és irreversible i culminarà, inevitablement, de manera democràtica. Serem tots nosaltres, els ciutadans i ciutadanes de Catalunya, els que decidirem com volem que sigui el nostre futur col·lectiu. No hi ha cap altra possibilitat", ha reflexionat.
  "Ningú em podrà mai convèncer que és millor ser menys que ser més; si en deu anys hem passat de ser el 10% a ser gairebé el 50%, per què no hauríem de poder seguir creixent? No perdem, doncs, ni un segon i sortim al carrer a compartir el nostre projecte de futur. Reprenguem avui mateix la feina, i treballem per assolir una victòria inapel·lable", ha reflexionat el líder dels republicans en un àudio des de Lledoners.
  El "trencaglaç" del diàleg
  "ERC assumeix el paper de trencaglaç del mur del bloqueig. El de ser portaveus del sit and talk". Aquest és el compromís segellat pel vicepresident del Govern i coordinador nacional d'ERC, Pere Aragonès, davant del plenari. En un conclave marcat per les negociacions amb el PSOE per la investidura, Aragonès ha deixat clar que assumir el rol de desbrossar el camí de la desjudicialització serà "dur, arriscat i complicat" i que suposarà èxits i fracassos. Tot i això, ha subratllat que ERC ha d'assumir aquest repte perquè aquest és l'encàrrec que li ha fet la ciutadania a les urnes.
  "Hem de fer de les escletxes que trobem, camins amples", ha reivindicat el vicepresident. Que és tant com dir que els republicans es comprometen a aprofitar la negociació amb el PSOE per intentar canalitzar políticament el conflicte amb una estratègia que sigui capaç de muscular l'independentisme. La secretària general del partit, Marta Rovira, ha advertit, però, que aquest diàleg amb el govern espanyol ha d'estar condicionat a una amnistia dels represaliats. Ha insistit que el que no pot pretendre el PSOE és que, "de cop i volta", ERC confiï en el govern espanyol després d'anys de crisi política "de deslleialtats, burla i mofa". "No és possible el diàleg sense desbrossar el camí de la repressió", ha subratllat.
  El missatge al PSOE
  Aragonès s'ha encarregat de traslladar el missatge més directe a l'executiu de Pedro Sánchez. Ha assegurat que la nova etapa "només es pot obrir si la política desplaça la repressió. "S'entén o no s'entén?", s'ha preguntat, fent servir també el castellà, en un missatge dirigit al PSOE. Aragonès també ha volgut clarificar que el diàleg no s'ha de fer "des de la ingenuïtat", sinó "des de la fermesa de les conviccions". En aquest sentit, a més de demanar la "llibertat immediata" de Junqueras i l'anul·lació de la sentència, ha asseverat que el "millor" que li pot passar al país és un referèndum d'autodeterminació.
  Que arrenqui un procés de negociació amb l'Estat, però, no vol dir que es deixi de cridar a la mobilització. "Que algú ocupi la cadira [del diàleg] no vol dir que buidem els carrers. Només des de la fermesa i la determinació podrem aconseguir els nostres objectius", ha destacat Aragonès, que ha reclamat "enfortir" el partit per reforçar, de retruc, el país. "Hem de fer un partit que s'assembli a la majoria del país", ha ressaltat. De fet, ha reivindicat ERC com el partit "de la força de la República", però també de la governança".
  La legitimació del projecte
  Rovira ha indicat que l'independentisme ha de guanyar "molta més legitimitat", per tal que el projecte sigui avalat -o, si més no, no rebutjat- més enllà de les fronteres habituals. "Això ho hem de treballar sobretot després de ser condemnats com a criminals", ha ressaltat la secretària general d'ERC, que ha fet un discurs amb apel·lacions constants a l'1-O i al referèndum que s'hauria de poder celebrar per "legitimar" el sobiranisme.
  "Hem de saber aprofitar totes les oportunitats per guanyar legitimitat. Hem de saber agafar totes les banderes que ens defineixen. Hem de guanyar suport electoral a les urnes, constantment, sense debats inútils", ha recalcat. "Hem de representar tots els demòcrates que demanen una solució", ha indicat Rovira, que ha insistit en l'axioma d'ampliar la base. "És evident que necessitem ser més per guanyar, i tant", ha resumit.
  Crítica a la "tebior" dels comuns
  "Cal agafar la bandera de la democràcia i dels drets civils", ha apuntat la dirigent republicana, crítica amb la "tebior" de formacions polítiques -inclosos els comuns, a qui anava dirigida aquesta part de la intervenció- amb els efectes de la repressió. Rovira ha denunciat, en aquest sentit, "hipocresia" de partits i organitzacions socials. "Si no defenses els drets humans, ets còmplice", ha indicat la secretària general d'ERC, crítica també amb els qui només defensen el diàleg si es fa amb les condicions de l'Estat.
  ERC fixa el rumb cap a l'hegemonia enmig del parèntesi amb el PSOE
  Política, política, via, conflicte, Pere Aragonès, resoldre, trenca-gels, erigeix, ERC, Marta Rovira, Oriol Junqueras
  El cas es que
  Per Casumcony el 21 de desembre de 2019 a les 15:25
  Un referendum pactat amb l'Estat espanyol, de donar-se el cas, es un referendum ja perdut. O no coneixeu l'estat espanyol, la seva naturalesa intrínseca i raó de ser. Mai acceptarà perdre Catalunya per les bones ni fàcilment. El faran que perdrem....i amb el beneplàcit de suposats independentistes. I negociaran després una reforma amb més competències i ja està. Renunciant a la independència. I se'ns vendrà que ja hem exercit l'autodeterminació....oblidant, es clar l'1-O. Es el que crec fermament i cada dia n'éstic més convençut que passarà. Al tanto, i... només la lluita i la unilateralitat pot desfer la trampa que ens preparen.
  Poseu-vos com vulgueu, però no hi haurà referèndum mai
  Per Fred el 21 de desembre de 2019 a les 13:20
  Teniu en compte que sou dos milions a molt estirar, contra la resta d'espanyols (uns 40 milions); no us vull desanimar.
  Imponer a todos lo que uno quiere.
  Per Roge el 21 de desembre de 2019 a les 12:12
  Muy buenas palabras, pero la imposición de lo que uno quiere a todos cuando se demuestra una y otra vez que no lo quiere la mayoría es FASCISMO. Ahora me dirán que hagamos un referendum y esto ES ILEGAL. Cuando se quiere imponer a la mayoria algo, con formas contrarias a la ley esto es FASCISMO y no me cansaré de luchar contra los FASCISTAS. Un saludo
  Per Edsa el 21 de desembre de 2019 a les 11:42
  Es entendible que el señor Junqueras quiera arengar a los suyos pero lo es menos que lo haga a costa de la verdad: los grupos "indepes" obtuvieron en las últimas autonómicas el 47% de los votos, en las generales de Abril el 39% y en Noviembre el 42%. Conclusión: ni crecen ni llegan al 50%.